RESOLUCIÓN do 24 de marzo de 2008 pola que se convoca un curso de segundo nivel de patrón de navegación básico (PNB), que se desenvolverá a través da internet.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 02/04/2008

Dentro do programa de actividades que a Academia Galega de Seguridade Pública ten previsto realizar no ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria dun curso de segundo nivel de patrón de navegación básico (PNB), que se organizará de forma mixta, con clases presenciais e a través da internet, en colaboración coa Escola Náutica Portomeloxo, S.L., homologada pola Consellería de Pesca e Asuntos Marítimos co indicativo XGEN 021, e que se deberá desenvolver conforme as seguintes bases:
Obxectivos.
Con este curso preténdese conseguir que os/as integrantes dos servizos de emerxencias e protección civil adquiran coñecementos de navegación, así como a capacitación necesaria para poder pilotar unha embarcación no desenvolvemento das funcións encomendadas.
Destinatarios.
Os cursos van dirixidos aos membros dos servizos de emerxencias e protección civil da Comunidade Autónoma de Galicia que teñan realizado o curso básico de protección civil e acrediten coñecementos de salvamento e socorrismo acuático e dispoñan de embarcacións de salvamento nos seus servizos.
Desenvolvemento.
1. Prazas: 30 por curso.
2. Duración e data: o curso desenvolverase a través da internet, con dúas clases presenciais e unha clase práctica.
3. Lugar:
-Clases presenciais: Academia Galega de Seguridade Pública de Galicia. Avda. da Cultura, s/n. A Estrada.
-Clases prácticas: por determinar.
Solicitudes e prazo de inscrición.
1. A inscrición dos/das participantes é gratuíta.
2. As persoas interesadas poderán cubrir a solicitude que se amosa na páxina web
http://agasp.xunta.es
, ou o modelo anexo á convocatoria da actividade.
3. As solicitudes deberán estar asinadas pola persoa responsable da correspondente unidade e co selo desta. Estes requisitos serán indispensables para ser admitido no curso.
4. Presentación das solicitudes:
-Por correo á sede da Academia Galega de Seguridade Pública: avenida da Cultura, s/n, 36680, A Estrada.
-A través do fax nº 886 20 61 23 do Servizo de Formación-Sección de Protección Civil e Bombeiros da AGASP, ou
-Segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
5. O prazo para a presentación de solicitudes rematará o día 24 de abril de 2008.
Contido.
O contido do curso de patrón de navegación básica divídese en dúas partes:
Teórica:
-Nomenclatura náutica.
-Seguridade.
-Navegación.
-Propulsión.
-Convenio internacional para prever as abordaxes, no que afecta estas embarcacións.
-Balizamentos.
-Lexislación.
Práctica:
Unha práctica de 4 horas de seguridade e navegación na cal se impartirán os seguintes temas:
-Xeito de utilizar o chaleco salvavidas, extintores, sinais pirotécnicos, espello de sinais.
-Manexo de cabos.
-Preparativos antes de iniciar unha manobra.
-Aplicación das regras de rumbo e goberno, velocidade de seguridade, vixilancia e identificación de marcas e balizas.
-Manobras en dársena.
-Gobernar cunha referencia de terra.
-Manobra de home á auga.
Relación de admitidos.
A relación de admitidos/as farase pública o día 8 de maio de 2008 na páxina web
http://agasp.xunta.es.
Asistencia.
É obrigatoria a asistencia e puntualidade en todas as actividades do curso. A falta de asistencia, mesmo cando sexa xustificada, a máis dun 10% das horas lectivas programadas, determinará a cualificación de non apto no curso.
Certificado de aproveitamento.
Ao remate do curso entregarase un certificado de asistencia. Para a obtención do título de patrón para a navegación básica (PNB) é preciso superar un exame teórico na Escola Náutico-Pesqueira de Vigo, Ribeira ou Ferrol, aboando as taxas correspondentes, e realizar a práctica oficial.
Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 24 de marzo de 2008.
P.S. (Disp. 1ª Orde do 31-1-2008, DOG nº 23,
do 1 de febreiro)
Mª Isabel Durántez Gil
Directora xeral de Interior
Ver referencia pdf "06300D009P080.PDF"
INSTITUTO GALEGO DAS ARTES ESCÉNICAS E MUSICAIS